CELEX: 62015TA0381
Language: fi
Date: 2017-02-02 00:00:00
Title: Asia T-381/15: Unionin yleisen tuomioistuimen tuomio 2.2.2017 – IMG v. komissio (Unionin taloudellisten etujen suojaaminen — Vahvistetut tilintarkastus- ja valvontatoimet sekä ennakkovaroitusjärjestelmässä (EWS) annettava todentamisilmoitus — Päätös, jolla keskeytetään kantajalla oleva mahdollisuus tehdä komission kanssa välillisen johtamisen sopimuksia kantajan kansainvälisen järjestön asemaan liittyvien epäilysten johdosta — Kumoamiskanne — Toimi, joka ei voi olla kanteen kohteena — Oikeussuojan tarvetta ei ole — Osittainen tutkimatta jättäminen — Puolustautumisoikeudet — Perusteluvelvollisuus — Ilmeinen arviointivirhe — Oikeasuhteisuus — Oikeusvarmuus — Luottamuksensuoja — Vahingonkorvauskanne)

13.3.2017   
            
            
               FI
            
            
               Euroopan unionin virallinen lehti
            
            
               C 78/24
            
         Unionin yleisen tuomioistuimen tuomio 2.2.2017 – IMG v. komissio
   (Asia T-381/15) (1)
   
   ((Unionin taloudellisten etujen suojaaminen - Vahvistetut tilintarkastus- ja valvontatoimet sekä ennakkovaroitusjärjestelmässä (EWS) annettava todentamisilmoitus - Päätös, jolla keskeytetään kantajalla oleva mahdollisuus tehdä komission kanssa välillisen johtamisen sopimuksia kantajan kansainvälisen järjestön asemaan liittyvien epäilysten johdosta - Kumoamiskanne - Toimi, joka ei voi olla kanteen kohteena - Oikeussuojan tarvetta ei ole - Osittainen tutkimatta jättäminen - Puolustautumisoikeudet - Perusteluvelvollisuus - Ilmeinen arviointivirhe - Oikeasuhteisuus - Oikeusvarmuus - Luottamuksensuoja - Vahingonkorvauskanne))
   (2017/C 078/32)
   Oikeudenkäyntikieli: ranska
   
      Asianosaiset
   
   
      Kantaja: International Management Group (IMG) (Bryssel, Belgia) (edustajat: asianajajat L. Levi ja A. Tymen)
   
      Vastaaja: Euroopan komissio (asiamiehet: J. Baquero Cruz ja S. Bartelt)
   
      Oikeudenkäynnin kohde
   
   Yhtäältä SEUT 263 artiklaan perustuva vaatimus, jossa vaaditaan kumottavaksi komission kirje, jossa komissio määrää toteutettavaksi vahvistettuja tilintarkastus- ja valvontatoimia sekä annettavaksi todentamisilmoituksen ja jossa se epää kantajalta mahdollisuuden tehdä komission kanssa välillisen johtamisen sopimuksia, ja toisaalta SEUT 268 artiklaan perustuva vahingonkorvausvaatimus vahingosta, joka kantajalle väitetään aiheutuneen mainitussa kirjeessä mainittujen toimenpiteiden toteuttamisesta
   
      Tuomiolauselma
   
   
               1)
            
            
               Kanteesta ei ole enää tarpeen lausua siltä osin kuin International Management Group (IMG) vaatii kumottavaksi sitä koskevan todentamisilmoituksen rekisteröimisen ennakkovaroitusjärjestelmään.
            
         
               2)
            
            
               Kanne jätetään tutkimatta taikka se hylätään perusteettomana muilta osin.
            
         
               3)
            
            
               IMG velvoitetaan korvaamaan oikeudenkäyntikulut.
            
         
      (1)  EUVL C 337, 12.10.2015.